310 



constans cingit granulum subglobosum, testae cavitatem 

 non replens. Dum germinat, virescit et incrementum ca- 

 pit forma non mutata, et superne duas prominentias coni- 

 cas appositas emittit majorem minoremque. Major in gem- 

 mam explicatur, foliis vaginantibus, minor reflectitur et ra- 

 dicem sistit quae vero crassitie et structura caudiculus est. 

 Granum e parencbymate laxo constat, fasciculo vasorum 

 spiralium in medio e vasis breviarticulatis varie flexis, in 

 gemmam transeuntibus, ramo ad radicem directo. In An- 

 graeco maculato observavi, et in Iconibus illustravi. In 

 Orcbideis omnia fiunt intima coadunatione partium. 



Gramina. Semen testa viridi cinctum intra pericar- 

 pium basi accrescit et sacculum format, parenchymate amy- 

 laceo repletum, intra quod embryo oritur et augendus 

 parenchyma absorbet ut videtur. Hicce sacculus scutellum 

 sistit seu vitellum. Intra hunc sacculum gemmula simplex 

 reconditur basi in radiculam radiculasve excrescens apice 

 in vaginam alias vaginas nec non folia cingentem et ful- 

 cientem. Est simplicissima omnium conformatio. 



Variae fuerunt Auctorum opiniones de embryonibus 

 involutivis et subinvolutivis. Legi merentur inprimis quae 

 inter Mirbelium et Richardum disputata sunt, acute 

 dicta et accurate observata, ita ut de verbis tantum dis- 

 sentirent. Inveniuntur praesertim in Annal. du Mus. 

 d'Hist. nat. T. 13. 16. 17. Hisce jungas Trevirani 

 opus supra citatum, tum quoque Brongniarti disserta- 

 tionem, nec non quae Bernhardius, qua solet tranquil- 

 litate de his judicavit in Linnaea T. 7. 



Germinatio secundum ordines naturales generave 

 citior tardior fieri solet. Alia semina intra nycthemeri 



